Diari Oficial de la Generalitat Valenciana


Sumari del DOGV 1967, del 18-02-1993 (1993/827193)

ACORD de 8 de febrer de 1993, del Govern Valencià, pel qual s'aproven definitivament les modificacions puntuals de les normes subsidiàries de planejament del municipi de Tibi (Alacant) que fan referència a un diferent us urbanístic dels espais lliures als carrers A), B) i del Mercat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1967

Data del DOGV
:   18-02-1993

Secció del DOGV
:   ALTRES DISPOSICIONS

Número del document
:   1993/827193


Data del document
:   08-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 8 de febrer de 1993, del Govern Valencià, pel qual s'aproven definitivament les modificacions puntuals de les normes subsidiàries de planejament del municipi de Tibi (Alacant) que fan referència a un diferent ús urbanístic dels espais lliures als carrers A), B) i del Mercat.  
El Govern Valencià, en la reunió de 8 de febrer de 1992, aprovà l'acord següent:  
Antecedents de fet  
1. L?Ajuntament de Tibi, el 26 de novembre de 1990, va aprovar inicialment diverses modificacions de les normes subsidiàries de planejament, que afecten el diferent ús urbanístic dels espais lliures dels carrers A), B) i del Mercat, corresponents al seu terme municipal, i les va sotmetre a informació pública en el termini legal mitjançant la publicació de l'anunci pertinent en el Butlletí Oficial de la Província de 4 de desembre de 1990 i en el diari La Verdad d'Alacant de 29 de novembre de 1990.  
2. Com que no es va presentar cap al·legació a les modificacions esmentades, l'ajuntament les va aprovar provisionalment, mitjançant l'acord plenari de 28 de gener de 1991, i va trametre, el 15 de febrer, les actuacions realitzades a la Comissió Territorial d'Urbanisme d'Alacant per a la seua aprovació definitiva o per a les actuacions subsegüents. Aquesta comissió, en la sessió del 20 de juny de 1991, va acordar: «I) L?aprovació definitiva de les modificacions puntuals següents: 1a. Redefinició dels carrers que hi ha. 1.C) Modificació del carrer C. Se'n manté l'amplària i se'n replanteja el traçat a partir del carrer Martín Carbonell Ibáñez. 1.D) Modificació del carrer del Mercat. S'amplia la seua amplària de 10 a 13 metres, a fi d'enllaçar-lo a un altre tram del mateix carrer, i es deixa lliure una escala de vianants de 3 metres junt a l'edificació que hi ha. 1.E) Modificació de l'avinguda de la Foia. S'amplia la seua amplària de 13 a 21 metres i s'afegeix al vial que hi ha una zona d'aparcaments de 8 metres d'amplària. 1.F) Es redueixen les alçades dels carrers que confronten amb l'avinguda i amb els carrers anteriors, a fi de seguir la pauta existent i fer llum a la zona verda i espai del mercat. Així mateix, es modifiquen els tipus de les parcel·les situades enfront del polisportiu municipal d?aïllada a adossada. 1.G) Es modifica el carrer N i s'ajusta a la realitat física. 2a. Creació de nous carrers. 2.A) Creació del carrer L, per a facilitar la separació entre l'edificació i el recinte del cementeri. Així mateix, s'enllaça al carrer K, de nova creació. 2.B) Creació del carrer K, perquè les parts del darrere de les edificacions que donen al carrer de la Creu hi puguen accedir. 2.C) Creació del carrer J sobre un camí que hi ha, i en detriment de l'anteriorment traçat per les normes subsidiàries, d'escassa visibilitat en alçat. Així mateix, s'amplia la tipologia d'habitatge aïllat fins al carrer esmentat, que substitueix a l'adossada. 2.E) Creació del carrer M. Ja existeix en la realitat. 2.F) Creació del carrer del Racó. Fins ara es tractava d'un carrer sense eixida. 2.G) Creació del carrer P. Dóna accés a les parts del darrere de l?edificació a fi que es puga accedir als garatges particulars que es facen aprofitant-ne l?obertura. 2.H) Creació del carrer de vianants el Portell, després d'haver-se consolidat un camí existent, en l'actualitat. 3a. Zones de domini i ús públic. 3.A) Es dibuixen amb la magnitud correcta les zones verdes numerades com 1, 2, 10, 15 i 16. A més, segons la memòria, s'amplien les número 15 i 16. 3.B) Es crea la zona verda número 6. 3.C) Es crea la zona verda número 7, 8 i 9. 3.D) Es crea la zona verda número 11, 12, 13 i 14. 4a. Delimitació de tres unitats d'actuació. 5a. Reclassificació i requalificació de sòl apte per a urbanitzar residencial a sòl no urbanitzable i sòl apte per a urbanitzar industrial. 6a. Reclassificació de sòl apte per a urbanitzar residencial a sòl no urbanitzable. 7a. Creació de la qualificació de sòl no urbanitzable de protecció especial pel seu interès paisatgístic i valors agrícoles i inclusió en la classificació esmentada dels terrenys situats en el centre de la ferradura que forma el nucli urbà de la població. 8a. Ampliació del sòl protegit en les àrees contigües al Parc Natural del Maigmó. 9a. Requalificació com a sòl protegit d'àrees de sòl no urbanitzable de la zona del Racó de Faba, de la Font de Llop, Toll i altres. 10a. Ampliació del sòl protegit a la zona del pantà. 11a. Ampliació del sòl protegit a la zona dels Ameradors. 12a. Ampliació del sòl protegit a la zona de la Penya Roja. 13a. S'afegeixen i s'eliminen apartats i continguts de les normes urbanístiques. No obstant això, la publicació queda supeditada al fet que l'Ajuntament faça la tramesa de: 1) Text refós de la modificació puntual en el qual s'extraguen les parts desglossades i esmentades de les modificacions 1a., 2a. i 3a. 2) Text refós de les normes subsidiàries de planejament municipal, atès que els canvis efectuats afecten la totalitat dels documents originals. II) Suspendre l'aprovació definitiva de les modificacions desglossades de l?expedient, que hauran de seguir el tràmit establert en l'article 50 de la Llei del Sòl».  
3. El projecte de referència conté 13 modificacions puntuals de les normes subsidiàries vigents en el municipi, desglossades cadascuna en diferents apartats, una part dels quals requereixen, prèviament a la seua aprovació pel Govern Valencià, un informe del Consell d'Estat perquè comporten un ús urbanístic diferent d'espais lliures o zones verdes i perquè així ho requereix l'article 129 del text refós de la Llei sobre el Règim del Sòl i Ordenació Urbana. Aquestes modificacions consisteixen en:  
1.A. Modificació del carrer A: se'n redueix l'amplària de 10 a 7 metres i es justifica basant-se en el fet que l?únic ús és l'accés particular de vehicles als habitatges amb la façana al carrer del Raval. Es considera que aquesta amplària és suficient. Es redueix la seua amplària a favor d'un major espai de zona verda.  
1.B. Modificació del carrer B: es modifica el seu traçat i es deixa com una prolongació lineal del carrer Mestre Marco amb una amplària constant de 7 metres. Es justifica perquè hi ha errors en el replanteig del carrer Martín Carbonell Ibáñez, al qual va estar anteriorment enllaçat, que fan impossible el traçat anterior.  
1.D. Modificació del carrer del Mercat: s'amplia la seua amplària de 10 a 13 metres a fi d'unir-lo a un altre tram del mateix carrer i deixar lliure una escala de vianants de 3 metres junt a l'edificació existent.  
2.D. Creació del tram posterior del carrer del Mercat. Es justifica perquè el pendent futur tindrà major suavitat que el pendent de l'actual traçat i l'obtenció d'un vial que envolta la totalitat de la zona de domini públic.  
4. El Conseller d'Obres Públiques, Urbanisme i Transports va emetre un informe favorable sobre el projecte mitjançant una resolució del 20 de maig de 1992.  
5. El Consell d'Estat en va emetre un dictamen favorable el 12 de novembre de 1992.  
Consideracions técnico-jurídiques  
1. Les modificacions que es pretenen tenen com a finalitat la desqualificació de diversos terrenys previstos com a zona verda en les vigents normes subsidiàries de planejament municipal de Tibi, aprovades definitivament el 22 de novembre de 1982, a fi d'ampliar determinats vials que aquestes hi preveuen o de crear trams no hi preveuen per les raons que hi ha en l?expedient.  
2. Atès que aquestes modificacions comporten una zonificació o un ús urbanístic diferent de les zones verdes o espais lliures previstos en el planejament corresponent, les haurà d'aprovar el Govern Valencià, després dels informes favorables del Consell d'Estat i del Conseller d'Obres Públiques, Urbanisme i Transports, tot açò a l?empara del que estableix l'article 129 del text refós de la Llei sobre el Règim del Sòl i Ordenació Urbana.  
3. La Comissió Territorial d'Urbanisme d'Alacant va emetre un informe favorable sobre les preteses modificacions i va acordar-ne el tràmit a l'empara del que estableix la Llei del Sòl vigent.  
Vistos els preceptes legals esmentats, la Llei del Sòl, la Llei de Procediment Administratiu i la resta de normativa aplicable, d'acord amb el Consell d'Estat i a proposta del Conseller d'Obres Públiques, Urbanisme i Transports, el Govern Valencià  
ACORDA  
Aprovar definitivament les modificacions puntuals de les normes subsidiàries de planejament del municipi de Tibi (Alacant) que fan referència a un ús urbanístic diferent dels espais lliures als carrers A), B) i del Mercat.  
Valencia, 8 de febrer de 1993.  
El Conseller Secretari del Govern Valencià,  
EMERIT BONO I MARTINEZ